પાટીદાર અનામત આંદોલન સમિતિ આયોજિત શહીદયાત્રા શુક્રવારે સવારે નડિયાદ આવી પહોંચી હતી. પાસના અગ્રણીઓએ નડિયાદ શહેરની મધ્યમાં સ્થિત સરદાર પટેલ જન્મસ્થળ સ્મારકની મુલાકાત લીધી હતી. જયાં સરદાર પટેલ સાહેબની તસવીરને પાસના યુવા અગ્રણીઓએ પુષ્પાજંલિ અર્પી હતી. ત્યારબાદ આ યાત્રા આણંદ જવા રવાના થઇ હતી. પાટીદાર આંદોલન સમિતિ દ્વારા નીકળેલ શહીદયાત્રાનું કઠલાલના પાટીદાર સમાજદ્વારા ભવ્ય સ્વાગત કરવામાં આવ્યું હતું. આ યાત્રાદરમ્યાન ફક્ત શહીદોના રથનું સ્વાગત કરવામાં આવ્યું હતું. જ્યારે હાર્દિકપટેલ ઉપસ્થિત રહ્યા નહોતા. ચરોતરમાં યાત્રા દરમિયાન પોલીસ બંદોબસ્ત તૈનાત રહ્યો હતો.